(1)

v Prilogi VIII se točka 4 nadomesti z naslednjim: „4. Najkrajša obdobja brez prijavljenega primera ali izbruha nekaterih bolezni s seznama v obratu izvora enoprstih kopitarjev v skladu s členom 23(1), točka (a)(ii): Obdobje Zahteve, ki jih je treba izpolniti, če je bil v obratu prej prijavljen primer ali je izbruhnila bolezen Okužba z Burkholderia mallei (smrkavost) 6 mesecev Če je bila okužba prijavljena v obratu do 3 leta pred datumom odpreme v Unijo, so za prizadeti obrat po zadnjem izbruhu veljale omejitve premikov, ki jih je uvedel pristojni organ, dokler: — okužene živali niso bile usmrčene in uničene ter — pri preostalih živalih ni bil opravljen test v skladu s točko 3.1 poglavja 3.6.11 Priročnika diagnostičnih testov in cepiv za kopenske živali Svetovne organizacije za zdravje živali (WOAH) (različica, sprejeta leta 2018) z negativnim rezultatom, in sicer na vzorcih, odvzetih najmanj 6 mesecev od datuma, ko so bile okužene živali usmrčene in uničene, obrat pa očiščen in razkužen. Venezuelski encefalomielitis enoprstih kopitarjev 6 mesecev Če živali prihajajo iz obrata v tretji državi, z njenega ozemlja ali območja, kjer je bil do 2 let pred odpremo v Unijo prijavljen venezuelski encefalomielitis enoprstih kopitarjev, izpolnjujejo pogoje iz naslednje točke (i) in pogoje iz naslednje točke (ii) ali (iii): (i) najmanj zadnjih 21 dni pred datumom odpreme v Unijo so bile ves čas klinično zdrave, pri vsaki živali iz točke (ii) ali (iii), pri kateri se je pokazala povišana telesna temperatura ob vsakodnevnem merjenju, pa je bil opravljen diagnostični test za venezuelski encefalomielitis enoprstih kopitarjev z diagnostično metodo iz dela 10(1), točka (a), Priloge I k Delegirani uredbi (EU) 2020/688, pri katerem je bil rezultat negativen; in (ii) živali so bile v izolaciji v pred vektorji zaščitenem obratu najmanj 21 dni, tako da so bile zaščitene pred napadi insektnih vektorjev in — so bile cepljene proti venezuelskemu encefalomielitisu enoprstih kopitarjev v celotnem primarnem ciklu in ponovno cepljene v skladu s proizvajalčevimi priporočili najmanj 60 dni in največ 12 mesecev pred datumom odpreme v Unijo ali — je bil pri njih opravljen test za venezuelski encefalomielitis enoprstih kopitarjev z diagnostično metodo iz dela 10(1), točka (b), Priloge I k Delegirani uredbi (EU) 2020/688, pri katerem je bil rezultat negativen, in sicer na vzorcu, odvzetem najmanj 14 dni po datumu vstopa v pred vektorji zaščitene obrate; (iii) pri živalih je bil opravljen: — test za venezuelski encefalomielitis enoprstih kopitarjev z diagnostično metodo iz dela 10(1), točka (b), Priloge I k Delegirani uredbi (EU) 2020/688 brez povečanja titra protiteles, in sicer na parnih vzorcih, odvzetih dvakrat v razmiku 21 dni, pri čemer je bil drugi odvzet največ 10 dni pred datumom odpreme v Unijo, in — test za odkrivanje genoma virusa venezuelskega encefalomielitisa enoprstih kopitarjev z diagnostično metodo iz dela 10(2) Priloge I k Delegirani uredbi (EU) 2020/688, pri katerem je bil rezultat negativen, in sicer na vzorcu, odvzetem zadnjih 48 ur pred datumom odpreme v Unijo, živali pa so bile po vzorčenju do take odpreme zaščitene pred napadi insektnih vektorjev. Durina 6 mesecev 1. Če je bila bolezen prijavljena v obratu do 2 leti pred datumom odpreme v Unijo, so za prizadeti obrat po zadnjem izbruhu veljale omejitve premikov, ki jih je uvedel pristojni organ, dokler: — okužene živali niso bile usmrčene in uničene ali zaklane ali dokler niso bili okuženi nekastrirani samci enoprstih kopitarjev kastrirani, in — ni bil pri preostalih enoprstih kopitarjih v obratu, razen kastriranih samcev enoprstih kopitarjev iz prve alinee te točke, ki so bili ločeni od samic enoprstih kopitarjev, opravljen test za durino z diagnostično metodo iz dela 8 Priloge I k Delegirani uredbi (EU) 2020/688, pri katerem je bil rezultat negativen, in sicer na vzorcih, odvzetih najmanj 6 mesecev po zaključenih ukrepih iz prve alinee te točke. 2. Z odstopanjem od točke 1, če je bila okužba prijavljena v obratu do 2 leti pred datumom odpreme v Unijo, so za obrat po zadnjem izbruhu veljale omejitve premikov, ki jih je pristojni organ uvedel vsaj 30 dni po tem, ko je bila zadnja žival vrste s seznama v obratu bodisi usmrčena in uničena bodisi zaklana, prostori v obratu pa so bili očiščeni in razkuženi. Surra (Trypanosoma evansi) 6 mesecev 1. Če je bila okužba prijavljena v obratu do 2 leti pred datumom odpreme v Unijo, so za prizadeti obrat veljale omejitve premikov, ki jih je uvedel pristojni organ, dokler: — okužene živali niso bile umaknjene iz obrata in — ni bil pri preostalih živalih opravljen test za surro (Trypanosoma evansi) z eno od diagnostičnih metod iz dela 3 Priloge I k Delegirani uredbi (EU) 2020/688, pri katerem je bil rezultat negativen, in sicer na vzorcih, odvzetih najmanj 6 mesecev po tem, ko je bila iz obrata odstranjena zadnja okužena žival. 2. Z odstopanjem od točke 1, če je bila okužba prijavljena v obratu do 2 leti pred datumom odpreme v Unijo, so za obrat po zadnjem izbruhu veljale omejitve premikov, ki jih je pristojni organ uvedel vsaj 30 dni po tem, ko je bila zadnja žival vrste s seznama v obratu bodisi usmrčena in uničena bodisi zaklana, prostori v obratu pa so bili očiščeni in razkuženi. Infekciozna anemija enoprstih kopitarjev 90 dni 1. Če je bila bolezen prijavljena v obratu do 12 mesecev pred datumom odpreme v Unijo, so za prizadeti obrat po zadnjem izbruhu veljale omejitve premikov, ki jih je uvedel pristojni organ, dokler: — okužene živali niso bile usmrčene in uničene ali zaklane in — ni bil pri preostalih živalih v obratu opravljen test za infekciozno anemijo enoprstih kopitarjev z diagnostično metodo iz dela 9 Priloge I k Delegirani uredbi (EU) 2020/688, pri katerem je bil rezultat negativen, in sicer na vzorcih, odvzetih dvakrat z razmikom najmanj treh mesecev po tem, ko so bili zaključeni ukrepi iz prve alinee te točke, obrat pa očiščen in razkužen. 2. Z odstopanjem od točke 1, če je bila okužba prijavljena v obratu do 12 mesecev pred datumom odpreme v Unijo, so za obrat po zadnjem izbruhu veljale omejitve premikov, ki jih je pristojni organ uvedel vsaj 30 dni po tem, ko je bila zadnja žival vrste s seznama v obratu bodisi usmrčena in uničena bodisi zaklana, prostori v obratu pa so bili očiščeni in razkuženi. Steklina 30 dni – Vranični prisad 15 dni –“;